मंगल ग्रह
भारतीय अंतरिक्ष अनुसंधान संगठन (इसरो) के अध्यक्ष जी. माधवन नायर ने कहा है कि भारत २०१३ तक मंगल के लिए एक अभियान शुरू करेगा। इसरो ने मंगल पर अंतरिक्ष यान भेजने के लिए तैयारी शुरू कर दी है। इस यान को लाल ग्रह के वातावरण के अध्ययन के लिए मंगल की कक्षा में ध्रुवीय उपग्रह प्रक्षेपण यान (पीएसएलवी) की सहायता से भेजा जाएगा। मंगल परिक्रमा यान ग्रह के चारों ओर ५०० x ८०,००० कि॰मी॰ की कक्षा में रखा जाएगा और करीबन २५ किलो के वैज्ञानिक पेलोड को ले जाने का एक प्रावधान होगा।
परसेवेरेंस
परसेवेरेंस ("Perseverance" शब्दार्थ: "दृढ़ता") एक अन्तरिक्ष यान है जिसे नासा द्वारा बनाया गया है। यह 30 जुलाई 2020 को यूटीसी पर "एटलस 5" रॉकेट से मंगल ग्रह के लिये छोड़ा जा चुका है जहाँ यह 18 फरवरी, 2021 में "स्काईक्रेन" की सहायता से "जेज़रो क्रेटर" की सतह पर उतर कर अनुसंधान करेगा। यह अपने साथ एक विशेष हेलीकॉप्टर भी ले जाएगा, जिसे इनजेनुईटी नाम दिया गया है।